**Poziv za partnerstvo na događaju prezentacije Koledža Evrope**

Poštovani/a,

Sa zadovoljstvom vas obaveštavamo o predstojećem događaju posvećenom prezentaciji prestižnog **Koledža Evropa (**[**College of Europe**](https://www.coleurope.eu/)**)** koji će se održati u [**Evropskoj kući u Beogradu**](https://evropskakuca.rs/), uz mogućnost praćenja i preko onlajn prenosa. Prezentacija će će se održati **18. novembra u 19 časova** i predstavlja jedinstvenu priliku za studente, mlade profesionalce i akademsku zajednicu da se upoznaju sa programima koje nudi Koledž Evrope na svojim kampusima u Natolinu (Poljska), Tirani (Albanija) i Brižu (Belgija).

Na ovom događaju govoriće rektorka Koledža Evrope, Federika Mogerini, kao i studenti i alumnisti koji će podeliti svoja iskustva o studiranju na ovoj prestižnoj instituciji. Poseban fokus biće na mogućnostima koje se nude studentima iz Srbije, uključujući informacije o **dostupnim stipendijama i procesu apliciranja**.

Pre početka prezentacije, u Evropskoj kući ćete moći da prisustvujete i koncertu orkestra [Kamerata Balkanika](https://cameratabalcanica.com/), koji će početi od 18 časova. Orkestar povezuje mlade umetnike sa Zapadnog Balkana, koji zajedno pokazuju kreativnost i talenat kroz klasičnu muziku. Ponedeljak veče u Evropskoj kući će zato biti posvećeno povezivanju Evrope i regiona kroz obrazovanje i umetnost.

**Prijavite se za događaj** [**preko formulara na ovom linku**](https://euinfo.civicatalyst.org/evropska_kuca)**.**

**Takođe, događaj će biti moguće pratiti i onlajn preko** [**YouTube prenosa na ovom linku**](https://youtube.com/live/X702M9suNYQ?feature=share)**.**

Molimo vas da podržite ovaj događaj tako što ćete informisati studente i sve zainteresovane o ovoj prilici i pozvati ih da uzmu učešće. Na taj način, omogućićemo što većem broju mladih da saznaju kako im studiranje na Koledžu Evrope može otvoriti vrata ka karijeri u evropskim institucijama i organizacijama.

Ukoliko želite dodatne informacije o programu ili promotivnom materijalu koji biste mogli podeliti sa studentima, slobodno nas kontaktirajte ili pronađete više informacija na [vebsajtu EU mogućnosti](https://eumogucnosti.rs/mogucnosti/obrazovanje-mladi-i-sport/). Zahvaljujemo vam unapred na podršci i nadamo se da ćemo zajedno omogućiti mladima u Srbiji pristup novim akademskim i profesionalnim perspektivama.

Srdačan pozdrav,

Evropska kuća Beograd